ไฟแนนซ์ทูเดย์
...คณะกรรมการเอสเอ็มอีแบงก์ มีมติปลด โสฬส สาครวิศว กรรมการผู้จัดการเอสเอ็มอีแบงก์กลางอากาศไปแล้ว ขณะที่เจ้าตัวอยู่ระหว่างการเดินทางไปดูงานที่แคนาดา ในฐานะกรรมการเครดิตบูโร หลังจากนี้คาดว่า โสฬส จะเดินหน้าชนโดยการยื่นฟ้องร้องคณะกรรมการเอสเอ็มอีแบงก์ต่อไปแน่นอน
16 ส.ค. 2555

...คณะกรรมการเอสเอ็มอีแบงก์ มีมติปลด โสฬส สาครวิศว กรรมการผู้จัดการเอสเอ็มอีแบงก์กลางอากาศไปแล้ว ขณะที่เจ้าตัวอยู่ระหว่างการเดินทางไปดูงานที่แคนาดา ในฐานะกรรมการเครดิตบูโร หลังจากนี้คาดว่า โสฬส จะเดินหน้าชนโดยการยื่นฟ้องร้องคณะกรรมการเอสเอ็มอีแบงก์ต่อไปแน่นอน
จะว่าไปแล้วการสอบเอาผิด โสฬส ถือเป็นการตัดตอนมากเกินไป เพราะความเสียหายที่เกิดขึ้นคณะกรรมการแบงก์ชุดเก่าต้องมีส่วนรับผิดชอบด้วย ไม่ใช่ให้ผู้บริหารเป็นแพะรับผิดชอบคนเดียว
...ตอนนี้ถือว่าแบงก์รัฐสำคัญ ทั้งธนาคารออมสิน เอสเอ็มอีแบงก์ และธนาคารอิสลามแห่งประเทศไทย อยู่ในภาวะไม่มีหัว ทำให้การขับเคลื่อนนโยบายน่าจะทำได้ไม่เต็มสูบ
ด้านธนาคารเพื่อการเกษตรและสหกรณ์การเกษตร (ธ.ก.ส.) ตอนนี้ผู้บริหารโดนรัฐบาลสั่งให้ปิดปากเงียบสนิทในเรื่องโครงการรับจำนำข้าวที่เน่าขึ้นทุกวัน เพราะผู้บริหารให้สัมภาษณ์ทีไรรัฐบาลเจ็บตัวทุกที
...การสมัครชิงตำแหน่งกรรมการผู้จัดการธนาคารกรุงไทยในช่วงโค้งท้าย มีการปล่อยข่าวจริงข่าวลวงกันอย่างหนัก อย่างไรก็ตาม เรื่องอย่างนี้ฝ่ายการเมืองล็อกตัวคนที่จะมานั่งในตำแหน่งนี้เรียบร้อยแล้วขอบอก 
...ด้านคณะกรรมการธนาคารออมสินก็หนีไม่พ้นเคราะห์กรรม เมื่อจ่อคิวกันถูกเอกชนฟ้อง หลังจากกลับมติการจัดซื้อจัดจ้างวัสดุสำนักงานในบางรายการ งานนี้มีนอกมีในเพราะสาเหตุที่ล้มรายเก่า เพราะมีรายใหม่วิ่งเข้าหาคณะกรรมการอย่างหนัก